CELEX: C2006/131/77
Language: el
Date: 2006-06-03 00:00:00
Title: Υπόθεση T-20/06: Προσφυγή της  11ης Ιανουαρίου 2006  — Γραμματικόπουλος/ΓΕΕΑ

3.6.2006   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 131/41
            
         Προσφυγή της 11ης Ιανουαρίου 2006 — Γραμματικόπουλος/ΓΕΕΑ
   (Υπόθεση T-20/06)
   (2006/C 131/77)
   Γλώσσα του δικογράφου της προσφυγής: η Ελληνική
   Διάδικοι
   
      Προσφεύγων: Δημήτριος Γραμματικόπουλος (Εκπρόσωπος: Κωνσταντίνος Ταούλας, δικηγόρος)
   
      Καθού: Γραφείο Εναρμονίσεως στο Πλαίσιο της Εσωτερικής Αγοράς (ΓΕΕΑ) (εμπορικά σήματα, σχέδια και υποδείγματα)
   
      Αντίδικος ενώπιον του τμήματος προσφυγών: National Academy of Recording Arts and Sciences (Santa Monica, ΗΠΑ)
   Αιτήματα του προσφεύγοντος
   
               —
            
            
               Να ακυρωθεί και να εξαφανιστεί η απόφαση της 18ης Αυγούστου 2005 του Τετάρτου Τμήματος Προσφυγών του ΓΕΕΑ στην υπόθεση R 1062/2000-4 και να γίνει δεκτή η αίτηση της προσφεύγουσας περί καταχωρίσεως του λεκτικού σήματος GRAMMY ως ευρωπαϊκού τοιούτου, αμιγούς, όπως κατατέθηκε, ή –επικουρικά — τροποποιημένου, όπως προτείνεται με την προσφυγή.
            
         Ισχυρισμοί και κύρια επιχειρήματα
   Αιτών την καταχώριση κοινοτικού σήματος: Ο προσφεύγων
   
      Σήμα προς καταχώριση: Το λεκτικό σήμα GRAMMY για προϊόντα των κλάσεων 25 και 28 — αίτηση αριθ. 19 315
   Δικαιούχος τού κατά τη διαδικασία ανακοπής αντιταχθέντος σήματος ή σημείου: Εθνική Ακαδημία Ηχογραφήσεως Τεχνών και Επιστημών
   
      Αντιταχθέν δικαίωμα επί σήματος ή σημείου: Εθνικό σήμα GRAMMY για προϊόντα των κλάσεων 9, 35, 41 και 42
   Απόφαση του τμήματος ανακοπών: Απορρίπτεται η ανακοπή.
   
      Απόφαση του τμήματος προσφυγών: Δεκτή η προσφυγή. Απορρίπτεται η αίτηση καταχώρισης.
   
      Λόγοι ακυρώσεως: Παράβαση των άρθρων 8, παράγραφος 5, και 43, παράγραφος 3, του κανονισμού 40/94 του Συμβουλίου. Ο προσφεύγων επικαλείται ότι δεν αποδείχθηκε ουσιαστική εμπορική χρήση του αντιταχθέντος σήματος ενώ αμφισβητεί και την κρίση του Τμήματος Προσφυγών ότι το αντιταχθέν σήμα χαίρει φήμης.